**Mór Városi Önkormányzat Képviselő-testületének**

**217/2023. (VI.28.) határozata**

**költségvetési fedezet biztosítása tárgyában**

Mór Városi Önkormányzat Képviselő-testülete Mór Városi Önkormányzat 2023. évi költségvetésében az alábbi feladatok vonatkozásában forrást biztosít:

1./ Mór közigazgatási területén padkanyesési, útfenntartási munkák elvégzésére 2023. évben II. ütemére az "Általános tartalék” kiadási előirányzata terhére forrást biztosít 15.000.000 Ft értékben.

2./ Az önkormányzati tulajdonú ingatlanok, intézményi épületek karbantartási munkáira az "Általános tartalék” kiadási előirányzata terhére forrást biztosít 22.700.000 Ft értékben.

3./ A Kálvária Temető régi ravatalozó épület belső felújítási munkáira a MÓR-HOLDING Kft. részére az "Általános tartalék” kiadási előirányzata terhére forrást biztosít 2.000.000 Ft értékben.

4./ Intézményi kis összegű beruházások keretében a Művelődési Ház épületben 2 db klímaberendezés felszerelésére és a Nefelejcs Bölcsőde nyílászáró cseréjére az "Általános tartalék” kiadási előirányzata terhére forrást biztosít 6.400.000 Ft értékben.

5./ Forgalombiztonsági beavatkozások keretében a Kapucinus téren 2 db gyalogátkelőhely útépítési munkáinak kivitelezésére az "Általános tartalék” kiadási előirányzata terhére forrást biztosít 6.200.000 Ft értékben.

6./ 4 db gyalogátkelőhely közvilágításának kiépítésére a Táncsics utca-Napsugár utca kereszteződésben bruttó 3.461.784 Ft értékben, a Kapucinus téren a templom előtt bruttó 1.935.721 Ft értékben, a Kapucinus tér-Bajcsy-Zs. E. utca kereszteződésében bruttó 3.378.396 Ft értékben, a 8216 j. Zirc-Mór összekötő út 32+803 kmsz-ben bruttó 932.783 Ft értékben, Mór város közvilágítás korszerűsítésének többlet tervezésére 689.610 Ft értékben, és a 81.sz. főút és a Mór-Bodajk kerékpárút kereszteződésében megsérült lámpaoszlop helyreállítására 972.736 Ft értékben az "Általános tartalék” kiadási előirányzata terhére forrást biztosít, összesen 11.371.030 Ft értékben.

7./ Hulladékgyűjtési és elszállítási feladatok elvégzésére az "Általános tartalék” kiadási előirányzata terhére forrást biztosít 6.000.000 Ft értékben.

8./ A 2023. évi út- és járdafelújításokhoz és a Bartók Béla utcai parkoló építéshez kapcsolódó műszaki ellenőri tevékenységekre az "Általános tartalék” kiadási előirányzata terhére forrást biztosít 2.880.000 Ft értékben.

9./ A Mór, Kodály Z. u. 27-29-31. szám alatti 43 lakásos társasházi lakóépület energiahatékonysági beruházásához az 1 db önkormányzati bérlakásra eső költséghányad befizetésére az "Általános tartalék” kiadási előirányzata terhére forrást biztosít 1.341.094 Ft értékben.

A Képviselő-testület felkéri a jegyzőt, hogy a költségvetés következő módosításakor gondoskodjon az előirányzatok átcsoportosításáról.

Határidő: 2023.09.27.

Felelős: jegyző(Pénzügyi Iroda)

 Fenyves Péter Dr. Taba Nikoletta

 polgármester jegyző